আলিবাবা’র এক্সিকিউটিভ চেয়ারম্যান জ্যাক মা মনে করেন, চিনের আভ্যন্তরীণ বাজারের চাহিদা যে ব্যবসার পক্ষে কতটা সম্ভাবনাময় হতে পারে, ‘সিঙ্গলস ডে’ এর বিক্রি থেকে সেটারই খুব স্বল্প একটা আঁচ পাওয়া যায়। কেবল অনলাইন কম্পানিগুলিই নয়, বরং হাজার হাজার উচ্চ গুণমানের পণ্য উৎপাদক সংস্থা তাদের সামগ্রী বিক্রি করেছে এই ‘সিঙ্গলস ডে’তে। “চীনের মধ্যবিত্ত জনসংখ্যা হল ৩০০ মিলিয়ন। আমাদের বিশ্বাস, আগামী ১৫ বছরের মধ্যে এই সংখ্যাটা ৫০০ মিলিয়ন হয়ে যাবে। যার ফলে উচ্চ গুণমাণের পণ্যের চাহিদা বাড়বে, যা সাহায্য করবে দেশের অর্থনৈতিক বৃদ্ধিতে,” বললেন মা।